- પાલનપુર નગરપાલિકા દ્વારા શહેરમાં ભૂર્ગભ ગટર બનાવ્યા બાદ ખોદેલા રસ્તાઓનું રૂપિયા 4.50 કરોડના ખર્ચે નવિનીકરણ કરવામાં આવ્યું હતુ. જોકે, આ કામમાં નગરપાલિકાના તત્કાલિન પ્રમુખ દ્વારા રૂપિયા 1.58 કરોડનું કૌભાંડ આચરવામાં આવ્યું હોવાના આક્ષેપ સાથે નગરપાલિકાના વિરોધપક્ષના નેતાએ આ અંગે તત્કાલિન કલેકટરને અગાઉ રજૂઆત કરી હતી. જેમણે તપાસ સોંપી હોવા છતાં કોઇ કાર્યવાહી થઇ નથી. આથી તત્કાલિન પ્રમુખ સામે કાર્યવાહી કરવા માટે ગાંધીનગર મ્યુનિસિપલ એડમિનીસ્ટ્રેશન કમિશ્નરની કોર્ટમાં અપીલ કરતાં ખળભળાટ મચી જવા પામ્યો છે.